ΓΡΑΠΤΗ ΕΡΩΤΗΣΗ E-0498/02

υποβολή: Rosa Migulez Ramos (PSE) προς την Επιτροπή

(22 Φεβρουαρίου 2002)

Θέμα: Σχέδιο ανάκτησης του μερλούκιου

Το σχέδιο αποκατάστασης των πληθυσμών του μπακαλιάρου και του μερλούκιου του βορρά σε κοινοτικά ύδατα, το οποίο έχει προτείνει η Επιτροπή, αμφισβητείται έντονα — κυρίως σε ό,τι αφορά τον μερλούκιο — από τον τομέα της αλιείας, από τα ενδιαφερόμενα κράτη μέλη και από αυτό το ίδιο το Ευρωπαϊκό Κοινοβούλιο. Τούτο οφείλεται στην ανομοιότητα που παρουσιάζουν τα συμπεράσματα των διαφόρων επιστημονικών εκθέσεων και στα δραστικά μέτρα που προτείνει η Επιτροπή.

Κατά πρώτο λόγο, τα συμπεράσματα του Διεθνούς Συμβουλίου για την Εκμετάλλευση της Θάλασσας (CIEM) επί των οποίων στηρίζει την πρότασή της η Επιτροπή, , δεν συμπίπτουν με εκείνα της Επιστημονικής, Τεχνικής και Οικονομικής Επιτροπής για την Αλιεία (CCTEP). Η εν λόγω επιτροπή προτείνει για το 2002, Σύνολο Επιτρεπομένων Αλιευμάτων (TAC) ύψους 35 000 τόνων, έναντι των 16 500-22 000 τόνων που αναφέρει η Ευρωπαϊκή Επιτροπή. Την εκτίμηση της Επιστημονικής, Τεχνικής και Οικονομικής Επιτροπής Αλιείας ενισχύουν οι πραγματοποιηθείσες στην περιοχή επιστημονικές μελέτες, όπως εκείνη του ισπανικού ωκεανογραφικού σκάφους Vizconde de Eza.

Κατά δεύτερο λόγο, το Ευρωπαϊκό Κοινοβούλιο, τα ενδιαφερόμενα κράτη μέλη και ο τομέας της αλιείας τάσσονταιπέρ ενός σχεδίου ανάκτησης του μερλούκιου το οποίο θα αναπτύσσεται κλιμακωτά στη διάρκεια μιας μεγαλύτερης περιόδου, αμβλύνοντας έτσι τον κοινωνικοοικονομικό του αντίκτυπο και αποφεύγοντας εκείνα τα μη αναστρέψιμα μέτρα παροπλισμού του στόλου και απώλειας θέσεων εργασίας. Συγκεκριμένα, το Ευρωπαϊκό Κοινοβούλιο ζητεί όπως το σχέδιο αυτό εφαρμοστεί στη διάρκεια περιόδου επτά, τουλάχιστον, ετών έναντι των πέντε που έχει προτείνει η Επιτροπή. Επιπλέον, η Επιτροπή δεν φαίνεται να αντιλαμβάνεται ότι τα προβλήματα του μπακαλιάρου και του μερλούκιου είναι διαφορετικά και ότι, ως εκ τούτου, και τα μέτρα που θα ληφθούν πρέπει να είναι διαφορετικά.

Πώς εκτιμά η Επιτροπή την αντίθεση που έχουν εκφράσει το ΕΚ, τα ενδιαφερόμενα κράτη και ο τομέας της αλιείας στην πρότασή της όσον αφορά τον μερλούκιο του βορρά· Πρόκειται να λάβειπόψη τις επιστημονικές εκθέσεις σχετικά με τον πληθυσμό του μερλούκιου, οι οποίες δεν δέχονται την κρισιμότητα της κατάστασης επί της οποίας στηρίζει η Επιτροπή την δραστική της πρόταση· Πρόκειται η Επιτροπή να εκπονήσει, όπως έχει ζητήσει το Ευρωπαϊκό Κοινοβούλιο, σφαιρική ανάλυση του κοινωνικοοικονομικού κινδύνου σε σχέση με τις βραχυπρόθεσμες και μεσοπρόθεσμες επιπτώσεις του σχεδίου αυτού· Γνωρίζει η Επιτροπή τις πραγματοποιηθείσες στην περιοχή επιστημονικές μελέτες οι οποίες επιβεβαιώνουν ότι η κατάσταση του ιχθυοπληθυσμού του μερλούκιου έχει επιδεινωθεί σημαντικά στη ζώνη VIII (Βισκαϊκός Κόλπος και γαλλική ακτή) αλλά ότι η κατάσταση είναι καλύτερη στις ζώνες VI και VII (ιρλανδικό μπόξ)· Έχει η Επιτροπή σκεφθεί ναποβάλει νέα πρόταση·

Απάντηση του κ. Fischler εξ ονόματος της Επιτροπής

(21 Μαρτίου 2002)

Ο κλάδος συμφωνεί ότι τα αποθέματα γάδου στα κοινοτικά νερά εξαντλούνται. Όσον αφορά το μπακαλιάρο η σύμπτωση απόψεων είναι μικρότερη.

Ο STECF σε καμία περίπτωση δεν προτείνει συνολικό επιτρεπόμενο αλίευμα (TAC) 35 000 τόνους για το έτος 2002. Η μόνη οριστική αναφορά του STECF σε ενδεχόμενο TAC για το έτος 2002 αναφέρει ότι από οικονομική άποψη το επίπεδο TAC πρέπει να διατηρηθεί στο επίπεδου του έτους 2001 . Η Επιτροπή εξακολουθεί να έχει την άποψη ότι, σύμφωνα με την ανάλυση του Διεθνούς Συμβουλίου για την Εξερεύνηση των Θαλασσών (ΔΣΕΘ), το απόθεμα τοποθετείται εκτός των ασφαλών βιολογικών ορίων και απειλείται με κατάρρευση. Στην κατάσταση αυτή, το Συμβούλιο αποφάσισε TAC 26 960 τόνων για το έτος 2002 ενώ το TAC για το έτος 2001 ήταν 22 623 τόνοι.

Ενώ η Επιτροπή δεν έχει καθορίσει περίοδο για το σχέδιο ανασύστασης, ήταν πάντως ανέκαθεν σαφής στη θέση της ότι, στο πλαίσιο του σχεδίου όπως αυτό προτείνεται, αναμένεται ώς θα επιτευχθεί ανάκαμψη μετά από 7 έως 8 έτη.

Τα μέτρα που προτείνονται για το μπακαλιάρο και το γάδο είναι πανομοιότυπα όσον αφορά την αρχή αλλά διαφορετικά όσον αφορά τις λεπτομέρειες και, ειδικότερα, λαμβάνουνπόψη τα διαφορετικά πρόσφατα επίπεδα εκμετάλλευσης των αποθεμάτων αυτών. Για το γάδο, η πρόταση της Επιτροπής στοχεύει σε αύξηση κατά 30 % των ποσοτήτων ενήλικων ψαριών από έτος σε έτος ενώ για το μπακαλιάρο η πρόθεση είναι να επιτευχθεί αύξηση κατά 15 %.

Η Επιτροπή δεν γνωρίζει ότι έχει επέλθει ανατροπή τηςφιστάμενης κρίσιμης κατάστασης σχετικά με το απόθεμα του μπακαλιάρου. Πάντως οποιαδήποτε επιστημονικά αποδεικτικά στοιχεία σχετικά με την αξιολόγηση του αποθέματος αυτού θα ληφθούνπόψη από τον ΔΣΕΘ στην εκτίμησή του έτους 2002 για το απόθεμα, η οποία προχώρησε κατά τη συνεδρίασή του μηνός Μαΐου.

Η Επιτροπή γνωρίζει την κατάσταση όσον αφορά το μπακαλιάρο στις περιοχές VIII και VII και λόγω των διαφορών αυτών έχει συνηγορήσειπέρ της διάθεσης μεγαλύτερου μέρους του συνολικού TAC στην περιφέρεια VII απ' ό,τι θα είχε άλλως παραχωρηθεί. Το Συμβούλιο συμφώνησε με την προσέγγιση αυτή.

Η Επιτροπή δεν έχει εξετάσει το ενδεχόμενοποβολής νέας πρότασης.